سعودی قومی مرکز برائے موسمیات

قومی مرکز برائے موسمیات (نیشنل سینٹر فار میٹریولوجی، عربی: ) سعودی عرب کا قومی ادارہ ہے جو موسمی تحقیق اور موسم کی پیش گوئی کا کام انجام دیتا ہے۔ یہ ادارہ حکومتِ سعودی عرب کی وزارتِ ماحولیات، پانی اور زراعت کے تحت کام کرتا ہے۔ اس مرکز کا قیام مارچ 2019ء میں عمل میں آیا۔

قومی مرکز برائے موسمیات موسم کی پیش گوئی، بر وقت ابتدائی انتباہات جاری کرنے اور جدید ترین ٹیکنالوجی کے استعمال کے لیے بین الاقوامی موسمیاتی اداروں کے ساتھ تعاون کا ذمہ دار ہے۔ موسمی خدمات کے علاوہ یہ ادارہ سعودی عرب میں بارش کی مقدار بڑھانے کے لیے صنعت ابر کاری (کلاؤڈ سیڈنگ) کے منصوبوں پر بھی کام کرتا ہے۔

 تاریخ 
یہ مرکز مارچ 2019ء میں مجلسِ وزرا کے اجلاس نمبر 417 کے دوران قائم کیا گیا، جس میں جنرل اتھارٹی برائے موسمیات و ماحولیاتی تحفظ کو ختم کر دیا گیا تھا۔ اسی اجلاس میں قومی مرکز برائے جنگلی حیات، قومی مرکز برائے ماحولیاتی تعمیل، قومی مرکز برائے ترقیِ روئیدگی اور انسدادِ صحرائیت جیسے دیگر ادارے بھی قائم کیے گئے۔
 حوالہ جات 

زمرہ:سعودی عرب کی حکومتی ایجنسیاں
زمرہ:سعودی عرب میں 2019ء کی تاسیسات